วันนี้ช่วงหลังกินข้าวเที่ยงที่ร.ร.แล้วไปวัดความดัน บอกว่าความดันต่ำ หัวใจเต้นเร็ว ตอนแรกก็ไม่ได้รู้สึกมีอะไรผิดปกติ แค่แสบท้องนิดหน่อยเพราะตอนเที่ยงกินก๋วยเตี๋ยวไก่ใส่พริกเผ็ดมากไปหน่อย พอขึ้นไปเรียนคาบต่อไปรู้สึกปวดท้องข้างซ้ายด้านล่าง แต่ปวดไม่มาก พอกลับมาถึงบ้านตอนเย็นก็ยังปวดอยู่แต่ก็ไม่มาก ปวดเท่าตอนบ่ายเลยค่ะ แบบนี้จะเป็นอะไนมั้ยคะ?
สวัสดีค่ะ การวินิจฉัยที่เป็นไปได้-กระเพาะอาหารอักเสบ อาจเกิดสัมพันธ์กับการรับประทานอาหารเผ็ดหรือรสจัด-ลำไส้อักเสบ-ปวดจากสาเหตุทางนรีเวชเช่น มีถุงน้ำในรังไข่ หรืออวัยวะภายในอุ้งเชิงกรานอักเสบ อาจมีตกขาวผิดปกติหรือมีไข้ร่วมด้วยได้-ปวดจากทางเดินปัสสาวะเช่นกรวยไตอักเสบ หรือมีนิ่วในทางเดินปัสสาวะ อาจมีปัสสาวะแสบขัด มีไข้-ปวดจากกล้ามเนื้อหน้าท้องอักเสบ อาจมีจุดกดเจ็บชัดเจนการดูแลตัวเองเบื้องต้น งดรับประทานอาหารรสจัด ดื่มน้ำมากๆ พักผ่อน งดยกของหนัก รับประทานยาแก้ปวดเพื่อบรรเทาอาการได้ควรไปพบแพทย์เมื่อ ปวดมากขึ้นเรื่อยๆ พักแล้วไม่ทุเลา มีไข้ คลื่นไส้ อาเจียน กินได้น้อย ปัสสาวะแสบขัด หรือท้องเสียมากร่วมด้วยอาการความดันต่ำและหัวใจเต้นเร็วนั้นหากเกิดเพียงชั่วคราวเช่นเป็นหลังเปลี่ยนท่าทาง หรือหลังออกกำลังกายนั้น เกิดได้เป็นปกติ แต่ถ้าเกิดมีอาการหน้ามืดเวียนหัว ใจสั่นต่ิดต่อกันเป็นชั่วโมง ควรไปพบแพทย์เพื่อตรวจเพิ่มเติม